CELEX: 62009CA0503
Language: et
Date: 2011-07-21 00:00:00
Title: Kohtuasi C-503/09: Euroopa Kohtu (teine koda) 21. juuli 2011 . aasta otsus (Upper Tribunal’i (Ühendkuningriik) eelotsusetaotlus) — Lucy Stewart versus Secretary of State for Work and Pensions (Sotsiaalkindlustus — Määrus (EMÜ) nr 1408/71 — Artiklid 4, 10 ja 10a — Puudega noorte lühiajaline töövõimetushüvitis — Haigus- või invaliidsushüvitis — Riigis elamise, taotluse esitamise ajal viibimise ja eelneva viibimise tingimus — Liidu kodakondsus — Proportsionaalsus)

10.9.2011   
            
            
               ET
            
            
               Euroopa Liidu Teataja
            
            
               C 269/6
            
         Euroopa Kohtu (teine koda) 21. juuli 2011. aasta otsus (Upper Tribunal’i (Ühendkuningriik) eelotsusetaotlus) — Lucy Stewart versus Secretary of State for Work and Pensions
   (Kohtuasi C-503/09) (1)
   
   (Sotsiaalkindlustus - Määrus (EMÜ) nr 1408/71 - Artiklid 4, 10 ja 10a - Puudega noorte lühiajaline töövõimetushüvitis - Haigus- või invaliidsushüvitis - Riigis elamise, taotluse esitamise ajal viibimise ja eelneva viibimise tingimus - Liidu kodakondsus - Proportsionaalsus)
   2011/C 269/09
   Kohtumenetluse keel: inglise
   
      Eelotsusetaotluse esitanud kohus
   
   Upper Tribunal
   
      Põhikohtuasja pooled
   
   
      Apellant: Lucy Stewart
   
      Vastustaja: Secretary of State for Work and Pensions
   
      Ese
   
   Eelotsusetaotlus — Upper Tribunal — Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35) artiklite 10, 19, 28, 29 ja 95b tõlgendamine — Ühendkuningriigis elavale, vähemalt seitsmekuulise töövõimetusperioodiga 16–25-aastastele töötule makstav hüvitis („short-term incapacity benefit in youth”) — Selle hüvitise määratlemine haigushüvitisena või invaliidsushüvitisena — Hüvitise maksmise sõltuvus elukohast.
   
      Resolutsioon
   
   
               1.
            
            
               Niisugune puudega noorte lühiajaline töövõimetushüvitis, nagu on kõne all põhikohtuasjas, on nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (muudetud ja ajakohastatud nõukogu 2. detsembri 1996. aasta määrusega (EÜ) nr 118/97, muudetud Euroopa Parlamendi ja nõukogu 13. aprilli 2005. aasta määrusega (EÜ) nr 647/2005) artikli 4 lõike 1 punkti b mõttes invaliidsushüvitis, kui taotluse esitamise kuupäeval on selge, et taotlejal on püsiv või kestev puue.
            
         
               2.
            
            
               Määruse nr 1408/71 (muudetud määrusega nr 647/2005) artikli 10 lõike 1 esimese lõiguga on vastuolus see, kui liikmesriik seab niisuguse puudega noorte lühiajalise töövõimetushüvitise, nagu on kõne all põhikohtuasjas, andmise sõltuvusse tingimusest, et taotleja elaks alaliselt selle riigi territooriumil.
            
         ELTL artikli 21 lõikega 1 on vastuolus see, kui liikmesriik seab sellise hüvitise andmise sõltuvusse:
   
               —
            
            
               tingimusest, et taotleja oleks eelnevalt viibinud tema territooriumil, välistades kõik muud elemendid, mis võiksid tõendada tegeliku seose olemasolu taotleja ja selle liikmesriigi vahel, ning
            
         
               —
            
            
               tingimusest, et taotleja viibiks selle riigi territooriumil taotluse esitamise ajal.
            
         
      (1)  ELT C 37, 13.2.2010.